नार्तियांग दुर्गा मन्दिर
नार्तियांग दुर्गा मन्दिर (Nartiang Durga Temple) भारत के मेघालय राज्य के पश्चिम जयन्तिया हिल्स ज़िले में स्थित एक 600 वर्ष पुराना हिन्दू मन्दिर है। दुर्गा को समर्पित, यह 51 शक्ति पीठ में से एक है। जयन्तिया पहाड़ियों के हिन्दूओं के लिए, जिसमें विशेषकर प्नार समुदाय शामिल है, यह एक प्रमुख तीर्थस्थल है, और दुर्गा पूजा के लिए यहाँ देशभर से श्रद्धालु आते हैं। नार्तियांग की शक्ति को जयन्ती के रूप में पूजा जाता है। माना जाता है कि यहाँ देवी सती की बायीं जांघ गिरी थी।